Afrički kup nacija 1968.
Afrički kup nacija 1968. je bilo šesto kontinentalno nogometno takmičenje Afrike. Prvenstvo se odigralo u Etiopiji od 12 do 21. januara 1968. godine. Na turniru je učestvovalo osam ekipa. Na kraju prvenstva Kongo-Kinšasa je prvi put u svojoj historiji osvojio šampionsku titulu. Drugo mjesto je osvojila Gana a treće Obala Slonovače. Laurent Pokou, reprezentativac Obala Slonovače je bio najbolji strijelac prvenstva sa šest postignutih golova.